In nomine Domini nostri Jesu Christi. Ego Walterius de Tilio concessi Deo et sancto Petro Cluniacenci pro redemptione anime mee et parentum meorum villam alodum meum de Sanciaco cum eo loco et sede ubi mihi stagnum et molendinum facere decreveram, a monachis Cluniacensibus jure perpetuo possidendum, et quocumque modo voluerint et potuerint edificandum, laudante Aremburge uxore mea et filio meo Milone. Laudantibus etiam et testimonium ferentibus huic donationi capellano meo Berardo et Hugone de Dornai, et serviente meo Warino. Hec donatio facta est Cluniaci in capitulo fratrum anno dominice incarnationis millesimo centesimo duo decimo. Au dos est écrit: Carta Walterii de Tilio.